Iako se neprestano pozivamo na preporuke Ministarstva zdravlja, kao i prehrambenu politiku unutar EU-a koja zagovara sve veću važnost školske prehrane za dječje zdravlje, razvoj i uspjeh u obrazovanju, naša djeca u školama i dalje za marendu imaju krafne i kolače od lisnatog tijesta, za ručak ćevape i pohano meso, među ostalim.

Na Manušu raznovrsno

- Godinama slušam iz medija kako najavljuju uvođenje zdrave prehrane u osnovnim školama, ali u praksi mi dijete i dalje jede paštetu za doručak i salamu za marendu u cjelodnevnom boravku koji plaćam gotovo tisuću kuna mjesečno. Pojede ono to s guštom, pa i doma to ponekad jedemo, ali mi smeta što se stalno govori o uvođenju zdravog jelovnika u škole, a od toga godinama ništa. Ostaje sve na demagogiji. A tek priča o voćnim obrocima - osim kruške i jabuke, nisam primijetila da nešto drugo dobivaju - komentira nam mama jednog splitskog osnovca.I zaista, dok su vrtići prehranu djece zaista podignuli na viši standard, hrana je zdravija i raznovrsnija, sve je u skladu s preporukama, dotle sa školama nije takav slučaj., ravnateljica OŠ Manuš koja ima cjelodnevni boravak, slaže se kako bi na razini države trebalo konačno riješiti obvezno uvođenje zdravih jelovnika u osnovnim školama.- Dok to ne bude obveza, moramo se snalaziti kako znamo. Nama viša medicinska sestra sastavlja jelovnik za učenike, ovisno o njihovu uzrastu, u skladu s normativima i kako mogu primijetiiti, zaista se trudi. Problem su učeničke marende, no s pekarima koji nam ih dostavljaju nastojimo postići dogovor da bude raznovrsnija ponuda, jogurti, više vrsta peciva, a ne samo krafne i lisnato.Ove godine su sva djeca od prvog do osmog razreda uključena u projekt “Shema školskog voća”, a ravnatelji dogovaraju namirnice s dobavljačima. Nismo bili zadovoljni s prošlogodišnjim dobavljačem, a ove godine ćemo vidjeti kako će ići. Osobno dogovaram da djeca dobiju sezonsko voće, recimo, jabuke, kruške, mandarine, nektarine, breskve... Htjeli su nam ponuditi i rajčice i mrkve, no mišljenja sam da bi ih djeca samo bacala, a ne jela za marendu - kaže nam ravnateljica.Inače, cjelodnevni boravak funkcionira u šest splitskih osnovnih škola (OŠ Manuš, Split 3, Spinut, Meje, Ravne njive i Pojišan), a njime su u aktualnoj školskoj godini obuhvaćena 574 učenika od prvog do trećeg razreda.

Grad vodi računa

Kako su nam poručili iz Službe za obrazovanje i znanost Grada Splita, vodi se posebna briga o opremanju kuhinja u kojima se pripremaju obroci, edukaciji osoblja zaposlenog u kuhinjama, edukaciji roditelja i učenika te o kvalitetnoj i zdravoj prehrani učenika obuhvaćenih ovim programom.- Za izradu jelovnika koji treba sadržavati sve važne dnevne energetske sastojke primjerene učenicima te dobi, Grad Split je angažirao stručnu osobu za pomoć osoblju zaposlenom u školskim kuhinjama. Cijena glavnog dnevnog obroka koju plaćaju roditelji učenika korisnika programa ista je u svim osnovnim školama koje provode ovaj program i iznosi 25 kuna po radnom danu škole - stoji u dopisu Službe za obrazovanje i znanost.No, još uvijek nismo dobili odgovor kada će naši školarci jesti preporučene vrste hrane u kojima definitivno nema mjesta paštetama i ćevapima.

Merien Ilić